Politiet på Hjallerup Marked melder om et stille marked indtil videre. Der har ikke været nogle reelle voldsepisoder, og folk opfører sig generelt pænt og roligt. - Der har været enkelte små hændelser, men ellers tegner det indtil videre godt, siger Politiinspektør Kaj Verner Jensen til TV2/Nord. Dog er fire spritbilister gået i politiets fælder rundt omkring i Hjallerup og på markedets campingplads. Markedet igennem vil Nordjyllands Politi fortsat holde razziaer og have færdselspolitiet på gaden.

Referat:
Nordjyllands Politi melder om et roligt marked indtil nu - dog har politiet snuppet fire spritbilister i deres razziaer.